ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลส้มสดจากเครือรัฐออสเตรเลียพ.ศ. ๒๕๕๘ กรมวิชาการเกษตรได้วิเคราะห์ความเสี่ยงศัตรูพืชของผลส้มสดนำเข้าเพื่อการค้าจากเครือรัฐออสเตรเลียเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลส้มสดเพื่อการค้าจากเครือรัฐออสเตรเลียดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่องเงื่อนไขการนำเข้าผลส้มสดจากเครือรัฐออสเตรเลีย พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกรมวิชาการเกษตร เรื่องเงื่อนไขการนำเข้าผลส้มสดจากเครือรัฐออสเตรเลีย พ.ศ. ๒๕๕๖ ลงวันที่ ๒๒ มีนาคม ๒๕๕๖ข้อ ๔ ชนิดพืชที่อนุญาต๔.๑ผลส้มสดจากแหล่งปลูกในพื้นที่ปลอดแมลงวันผลไม้ที่ได้รับอนุญาตให้นำเข้าราชอาณาจักรไทยได้แก่๔.๑.๑ เลมอน (lemon, Citrus limon)๔.๑.๒ ส้มโอ (pummelo, Citrus maxima)๔.๑.๓ เกรฟฟรุท (grapefruit, Citrus paradisi)๔.๑.๔ ส้มเปลือกล่อน (mandarin orange, Citrus reticulata)๔.๑.๕ ส้มหวาน (sweet orange, Citrus sinensis)๔.๑.๖ ผลส้มสดลูกผสม (hybrid)ทุกพันธุ์ที่ปลูกเพื่อการค้า๔.๒ผลส้มสดจากแหล่งปลูกนอกพื้นที่ปลอดแมลงวันผลไม้ที่ได้รับอนุญาตให้นำเข้าราชอาณาจักรไทยได้แก่๔.๒.๑ เลมอน (lemon, Citrus limon)๔.๒.๒ ส้มเปลือกล่อน (mandarin orange, Citrus reticulata)๔.๒.๓ ส้มหวาน (sweet orange, Citrus sinensis)ข้อ ๕ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลส้มสดจากเครือรัฐออสเตรเลียปรากฏตามเอกสารหมายเลข๑ ท้ายประกาศนี้ข้อ ๖ หน่วยงานที่รับผิดชอบ๖.๑ ราชอาณาจักรไทย คือ กรมวิชาการเกษตร๖.๒ เครือรัฐออสเตรเลีย คือ Department of Agricultureได้รับมอบหมายให้เป็นองค์กรอารักขาพืชแห่งชาติ (National Plant Protection Organization)อย่างเป็นทางการของเครือรัฐออสเตรเลีย ซึ่งต่อไปในประกาศนี้จะเรียกว่า NPPOข้อ ๗ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๘ วิธีการขนส่งต้องส่งผลส้มสดมาจากเมืองท่าแห่งหนึ่งในเครือรัฐออสเตรเลียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๙ แหล่งปลูก๙.๑ ผลส้มสดต้องเป็นผลผลิตของเครือรัฐออสเตรเลีย และมาจากพื้นที่ต่างๆ ซึ่ง NPPO กำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออก๙.๒ ผลส้มสดจากแหล่งปลูกเฉพาะในรัฐต่อไปนี้ได้รับอนุญาตให้นำเข้ามาในราชอาณาจักรไทย๙.๒.๑ผลส้มสดจากแปลงปลูกในพื้นที่ปลอดแมลงวันผลไม้ของรัฐนิวเซาท์เวลส์ (New South Wales) เซาท์ออสเตรเลีย(South Australia) และวิกตอเรีย (Victoria)๙.๒.๒ผลส้มสดจากแปลงปลูกนอกพื้นที่ปลอดแมลงวันผลไม้ของรัฐนิวเซาท์เวลส์ ควีนส์แลนด์(Queensland) เซาท์ออสเตรเลีย วิกตอเรีย และเวสเทิร์นออสเตรเลีย (Western Australia)ข้อ ๑๐ ข้อกำหนดสำหรับสวน๑๐.๑สวนหรือแปลงปลูกย่อยในแหล่งปลูกที่ได้รับอนุญาตที่จะส่งออกผลส้มสดไปยังราชอาณาจักรไทยต้องเป็นสวนที่ปลูกเพื่อการค้าและจดทะเบียนไว้กับNPPO หรือภายใต้ระบบที่ NPPO ให้การรับรอง NPPOต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนให้เสร็จสิ้นก่อนเริ่มการส่งออก๑๐.๒ เกษตรกรเจ้าของสวนหรือแปลงปลูกย่อยที่จดทะเบียนต้องมีการปฏิบัติทางการเกษตรที่ดีในสวนโดยต้องรักษาความสะอาดสวน และต้องมีการบริหารจัดการศัตรูพืชแบบผสมผสานหรือมีมาตรการอื่น ๆ ในการควบคุมศัตรูพืช ทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๑๐.๓ NPPO ต้องมอบข้อมูลแผนการบริหารจัดการศัตรูพืชในสวนตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๑ ข้อกำหนดสำหรับโรงคัดบรรจุผลไม้หรือสถานที่จัดการผลไม้ส่งออก๑๑.๑ NPPO ต้องจดทะเบียนและติดตามตรวจสอบโรงคัดบรรจุผลไม้หรือสถานที่จัดการผลไม้ส่งออกที่จะส่งออกผลส้มสดไปยังราชอาณาจักรไทยต้องมอบบันทึกรายละเอียดการจดทะเบียนโรงคัดบรรจุผลไม้หรือสถานที่จัดการผลไม้ส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้หรือสถานที่จัดการผลไม้ส่งออกให้เสร็จสิ้นก่อนเริ่มการส่งออก๑๑.๒ โรงคัดบรรจุผลไม้หรือสถานที่จัดการผลไม้ส่งออกต้องนำผลส้มสดมาจากสวนหรือแปลงปลูกย่อยที่จดทะเบียนในแหล่งปลูกที่ได้รับอนุญาตเท่านั้นทั้งนี้เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อเกษตรกรเจ้าของสวนซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๑.๓โรงคัดบรรจุผลไม้หรือสถานที่จัดการผลไม้ส่งออกต้องจัดทำเอกสารมาตรฐานการปฏิบัติงานซึ่งแสดงรายละเอียดขั้นตอนเกี่ยวกับการคัดขนาดการจัดการ และการบรรจุ๑๑.๔ NPPO ต้องดำเนินการตรวจสอบระบบของโรงคัดบรรจุผลไม้หรือสถานที่จัดการผลไม้ส่งออกก่อนจดทะเบียนและต้องตรวจสอบระบบเป็นประจำทุกปีโรงคัดบรรจุผลไม้หรือสถานที่จัดการผลไม้ส่งออกต้องรับผิดชอบเก็บรักษาข้อมูลต่าง ๆทั้งหมด๑๑.๕การกำจัดศัตรูพืชด้วยความเย็นหรือรมด้วยสารรมก่อนการส่งออกเพื่อกำจัดศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้น๑๑.๖การตรวจผลส้มสดว่าปราศจากศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้นข้อ ๑๒ ข้อกำหนดสำหรับแมลงศัตรูพืชกักกัน๑๒.๑ แมลงวันผลไม้ผลส้มสดที่จะส่งออกไปยังราชอาณาจักรไทยต้องจัดการความเสี่ยงแมลงวันผลไม้ได้แก่ halfordia fruit fly (Bactrocera halfordiae), Javis fruit fly (Bactrocera jarvisi), Krausss fruit fly (Bactrocera kraussi), lesser Queensland fruit fly (Bactrocera neohumeralis), mango fruit fly (Bactrocera frauenfeldi), Northern Territory fruit fly (Bactrocera aquilonis), Queensland fruit fly (Bactrocera tryoni) และ Mediterranean fruit fly (Ceratitis capitata)ด้วยวิธีการใดวิธีการหนึ่งดังต่อไปนี้๑๒.๑.๑ ผลส้มสดต้องมาจากแปลงปลูกในพื้นที่ปลอดแมลงวันผลไม้ หรือ๑๒.๑.๒ ผลส้มสดจากแปลงปลูกนอกพื้นที่ปลอดแมลงวันผลไม้ต้องผ่านการกำจัดศัตรูพืชด้วยความเย็น๑๒.๒ แมลง Fullers rose beetle (Pantomorus cervinus)ผลส้มสดจากแหล่งปลูกที่ได้รับอนุญาต ยกเว้น รัฐควีนส์แลนด์ที่จะส่งออกไปยังราชอาณาจักรไทยต้องจัดการความเสี่ยงแมลง Pantomorus cervinus ด้วยวิธีการใดวิธีการหนึ่ง ดังต่อไปนี้๑๒.๒.๑ ต้องรมด้วยเมทิลโบรไมด์ (methyl bromide) หรือ๑๒.๒.๒ ต้องอยู่ภายใต้โครงการควบคุมแมลงภายในสวนซึ่งติดตามตรวจสอบโดยNPPOข้อ ๑๓ ข้อกำหนดสำหรับพื้นที่ปลอดแมลงวันผลไม้๑๓.๑พื้นที่ปลอดแมลงวันผลไม้ต้องเป็นไปตามข้อกำหนดตามมาตรฐานระหว่างประเทศว่าด้วยมาตรการสุขอนามัยพืช(International Standards for Phytosanitary Measures, ISPMs)ที่เกี่ยวข้อง๑๓.๒การกำหนดพื้นที่ปลูกบริเวณใดในเครือรัฐออสเตรเลียให้เป็นพื้นที่ปลอดแมลงวันผลไม้นั้นNPPOต้องแจ้งเป็นลายลักษณ์อักษรให้กรมวิชาการเกษตรทราบอย่างเป็นทางการต้องบังคับใช้ระเบียบข้อบังคับทางกฎหมายเพื่อรักษาสถานภาพของพื้นที่ที่ได้รับการรับรองเป็นพื้นที่ปลอดแมลงวันผลไม้๑๓.๓ พื้นที่ปลอดแมลงวันผลไม้สำหรับแมลงวันผลไม้ Bactrocera halfordiae, Bactrocera jarvisi, Bactrocera kraussi, Bactrocera neohumeralis, Bactrocera frauenfeldi, Bactrocera aquilonis, Bactrocera tryoni และ Ceratitis capitata ในเครือรัฐออสเตรเลียปรากฏตามเอกสารหมายเลข ๒ ท้ายประกาศนี้๑๓.๔ การส่งออกผลส้มสดจากพื้นที่ปลอดแมลงวันผลไม้ไม่มีความจำเป็นต้องกำจัดแมลงวันผลไม้ในผลส้มสดก่อนส่งออกทั้งนี้ต้องดำเนินการสำรวจแบบติดตามแมลงวันผลไม้ Bactrocera halfordiae, Bactrocera jarvisi, Bactrocera kraussi, Bactrocera neohumeralis, Bactrocera frauenfeldi, Bactrocera aquilonis, Bactrocera tryoni และ Ceratitis capitataอย่างสม่ำเสมอในพื้นที่ปลอดแมลงวันผลไม้๑๓.๕ NPPOต้องแจ้งให้กรมวิชาการเกษตรทราบทันทีที่มีการยืนยันว่าพบการแพร่ระบาดของแมลงวันผลไม้Bactrocera halfordiae, Bactrocera jarvisi, Bactrocera kraussi, Bactrocera neohumeralis, Bactrocera frauenfeldi, Bactrocera aquilonis, Bactrocera tryoni และ Ceratitis capitata ในพื้นที่ปลอดแมลงวันผลไม้ NPPO ต้องระงับเป็นการชั่วคราว สำหรับการให้การรับรองการส่งออกผลส้มสดที่ไม่ได้กำจัดแมลงวันผลไม้จากพื้นที่ที่พบแมลงวันผลไม้และต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่เหล่านั้นให้กลับมาได้รับการรับรองเป็นพื้นที่ปลอดแมลงวันผลไม้อีกครั้ง๑๓.๖ NPPO ต้องแจ้งให้กรมวิชาการเกษตรทราบทันทีหากพบแมลงวันผลไม้ชนิดอื่น ๆ ที่มีความสำคัญทางเศรษฐกิจ นอกเหนือจากแมลงวันผลไม้ Bactrocera halfordiae, Bactrocera jarvisi, Bactrocera kraussi, Bactrocera neohumeralis, Bactrocera frauenfeldi, Bactrocera aquilonis, Bactrocera tryoni และ Ceratitis capitata ในพื้นที่ปลอดแมลงวันผลไม้ข้อ ๑๔ มาตรการจัดการสำหรับแมลงวันผลไม้ผลส้มสดที่จะส่งออกไปยังราชอาณาจักรไทยซึ่งมาจากนอกพื้นที่ปลอดแมลงวันผลไม้ของรัฐนิวเซาท์เวลส์ควีนส์แลนด์ เซาท์ออสเตรเลีย วิกตอเรีย และเวสเทิร์นออสเตรเลียหรือมาจากพื้นที่ปลอดแมลงวันผลไม้ซึ่งเกิดการระบาดของแมลงวันผลไม้จะส่งออกไปได้ต้องกำจัดแมลงวันผลไม้ด้วยความเย็นที่อุณหภูมิและระยะเวลาต่าง ๆ ดังต่อไปนี้๑๔.๑ ส้มหวานและส้มเปลือกล่อนอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๒ องศาเซลเซียส (๓๕.๖ องศาฟาเรนไฮต์) หรือต่ำกว่า๑๘ วัน หรือมากกว่า๓ องศาเซลเซียส (๓๗.๔ องศาฟาเรนไฮต์) หรือต่ำกว่า๒๐ วัน หรือมากกว่า๑๔.๒ เลมอนอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๒ องศาเซลเซียส (๓๕.๖ องศาฟาเรนไฮต์) หรือต่ำกว่า๑๖ วัน หรือมากกว่า๓ องศาเซลเซียส (๓๗.๔ องศาฟาเรนไฮต์) หรือต่ำกว่า๑๘ วัน หรือมากกว่าข้อ ๑๕ มาตรการจัดการสำหรับแมลง Pantomorus cervinusผลส้มสดที่จะส่งออกไปยังราชอาณาจักรไทยซึ่งมาจากแหล่งปลูกที่ได้รับอนุญาตยกเว้น รัฐควีนส์แลนด์จะส่งออกไปได้ต้องจัดการด้วยวิธีการใดวิธีการหนึ่งดังต่อไปนี้๑๕.๑ การรมด้วยเมทิลโบรไมด์ต้องผ่านการรมด้วยเมทิลโบรไมด์ที่อัตรากำหนดต่าง ๆ ดังต่อไปนี้อุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)สูงกว่า ๒๑ องศาเซลเซียส๓๒๒๑๖ - ๒๑ องศาเซลเซียส๔๐๒๑๑ - ๑๕ องศาเซลเซียส๔๘๒๑๐ องศาเซลเซียส๕๖๒หมายเหตุปริมาณของผลส้มสดจะต้องไม่เกินร้อยละ ๘๐ของปริมาตรห้องรมและต้องไม่ดำเนินการรมผลส้มสดเมื่ออุณหภูมิผลต่ำกว่า ๑๐องศาเซลเซียส๑๕.๒ โครงการควบคุมแมลงภายในสวน๑๕.๒.๑ NPPO ต้องจดทะเบียนสวนหรือแปลงปลูกย่อยทั้งหมดในแหล่งปลูกที่ได้รับอนุญาตที่จะส่งออกผลส้มสดไปยังราชอาณาจักรไทยยกเว้น รัฐควีนส์แลนด์ และต้องดำเนินการสำรวจแบบติดตามศัตรูพืชสำหรับ Pantomorus cervinus๑๕.๒.๒ เกษตรกรเจ้าของสวนต้องปฏิบัติตามโครงการควบคุมแมลง Pantomorus cervinusในสวนซึ่งได้รับการรับรองจากกรมวิชาการเกษตรและ NPPO๑๕.๒.๓ NPPOต้องมอบบัญชีหมายเลขทะเบียนสวนหรือแปลงปลูกย่อยทั้งหมดซึ่งได้จดทะเบียนไว้ภายใต้โครงการควบคุมแมลง Pantomorus cervinus ในสวน ให้แก่กรมวิชาการเกษตรล่วงหน้าไม่น้อยกว่าสามสิบวันก่อนเริ่มการส่งออกในแต่ละฤดูกาลข้อ ๑๖ ข้อกำหนดสำหรับการกำจัดศัตรูพืชด้วยความเย็น๑๖.๑การกำจัดศัตรูพืชด้วยความเย็นสามารถดำเนินการได้ทั้งก่อนส่งออกหรือระหว่างขนส่งสำหรับการดำเนินการระหว่างขนส่งนั้น อาจจะดำเนินการเพียงบางส่วนก่อนส่งออกโดยเริ่มต้นดำเนินการในเครือรัฐออสเตรเลียและเสร็จสิ้นสมบูรณ์ระหว่างขนส่งในกรณีที่การดำเนินการระหว่างขนส่งเกิดล้มเหลวอาจจะดำเนินการต่อให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๖.๒ การประเมินผลสำเร็จของการกำจัดศัตรูพืชด้วยความเย็นทั้งกรณีก่อนส่งออกและระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้น๑๖.๓ การกำจัดศัตรูพืชด้วยความเย็นก่อนส่งออก๑๖.๓.๑ ต้องดำเนินการภายใต้การกำกับดูแลของ NPPO โดยต้องดำเนินการในห้องเย็นกำจัดศัตรูพืชซึ่งได้รับการรับรองจากNPPO และกรมวิชาการเกษตรผลส้มสดที่จะส่งออกไปยังราชอาณาจักรไทยอาจทำการกำจัดศัตรูพืชด้วยความเย็นควบคู่ไปพร้อมกับผลส้มสดที่ส่งออกไปยังประเทศอื่นได้๑๖.๓.๒ ถ้าผลส้มสดต้องผ่านการกำจัดศัตรูพืชด้วยความเย็นก่อนส่งออก NPPO ต้องปฏิบัติตามข้อกำหนดตามเอกสารหมายเลข ๓ ท้ายประกาศนี้๑๖.๔ การกำจัดศัตรูพืชด้วยความเย็นระหว่างขนส่ง๑๖.๔.๑การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๖.๔.๒การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๖.๔.๓การส่งออกผลส้มสดซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิผลตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายเข้าตู้ขนส่งสินค้าทั้งนี้เพื่อให้มั่นใจว่าอุณหภูมิผลได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิผลให้คงที่ติดต่อกันตลอดไป๑๖.๔.๔ ถ้าผลส้มสดต้องผ่านการกำจัดศัตรูพืชด้วยความเย็นระหว่างขนส่ง NPPO ต้องปฏิบัติตามข้อกำหนดตามเอกสารหมายเลข ๔ ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๕ ท้ายประกาศนี้แนบมาพร้อมกับสินค้าด้วยทุกครั้งข้อ ๑๗ ข้อกำหนดสำหรับผู้ประกอบการรมเมทิลโบรไมด์๑๗.๑ NPPO ต้องดำเนินการจดทะเบียนผู้ประกอบการซึ่งได้แสดงให้เห็นแล้วว่ามีความสามารถที่จะดำเนินการรมเมทิลโบรไมด์ได้อย่างมีประสิทธิภาพตามข้อกำหนดต้องมอบรายชื่อผู้ประกอบการที่ขึ้นทะเบียนแล้วให้กับกรมวิชาการเกษตรและต้องแจ้งให้กรมวิชาการเกษตรทราบทันทีเมื่อมีการแก้ไขเนื่องจากจดทะเบียนผู้ประกอบการเพิ่มเติมการปรับปรุงแก้ไขผู้ประกอบการในปัจจุบันหรือการยกเลิกหรือการพักใช้ทะเบียนเป็นการชั่วคราว๑๗.๒ การจดทะเบียนแต่ละผู้ประกอบการรมเมทิลโบรไมด์ต้องมีข้อมูลต่าง ๆดังต่อไปนี้ชื่อผู้ประกอบการที่จดทะเบียนสถานที่ตั้งหมายเลขโทรศัพท์ โทรสาร และอื่น ๆชื่อเจ้าของและผู้จัดการรัฐที่ผู้ประกอบการดำเนินการรมสินค้าหมายเลขการขึ้นทะเบียน๑๗.๓กรมวิชาการเกษตรต้องดำเนินการตรวจสอบผู้ประกอบการซึ่งขึ้นทะเบียนทั้งหมดและเฉพาะผู้ประกอบการที่ผ่านการรับรองจากกรมวิชาการเกษตรแล้วเท่านั้นถึงจะสามารถดำเนินการรมเมทิลโบรไมด์กับผลส้มสดที่จะส่งออกไปยังราชอาณาจักรไทย๑๗.๔กรมวิชาการเกษตรจะติดตามการดำเนินการของผู้ประกอบการที่ได้รับการรับรองกรณีที่กรมวิชาการเกษตรตรวจพบว่าการรมเมทิลโบรไมด์ไม่มีประสิทธิภาพกรมวิชาการเกษตรจะแจ้งให้ NPPO ทราบทันทีกรมวิชาการเกษตรมีสิทธิระงับการดำเนินการของผู้ประกอบการนั้นไปจนกว่าจะมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตรข้อ ๑๘ ข้อกำหนดสำหรับบรรจุภัณฑ์และฉลาก๑๘.๑ บรรจุภัณฑ์อาจทำด้วยกระดาษลูกฟูก โพลีสไตรีน พลาสติกหรือลังไม้แบบต่าง ๆ โดยบรรจุภัณฑ์เหล่านี้เป็นวัสดุใหม่หรือแปรใช้ใหม่กรณีที่ใช้บรรจุภัณฑ์เป็นกล่องกระดาษหรือพลาสติก บรรจุภัณฑ์เหล่านี้ต้องสะอาดและใหม่เท่านั้น๑๘.๒ ต้องบรรจุในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ กิ่งก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๘.๓ พื้นที่ปลอดแมลงวันผลไม้ผลส้มสดมาจากพื้นที่ปลอดแมลงวันผลไม้ต้องบรรจุในบรรจุภัณฑ์ตามข้อกำหนดดังต่อไปนี้๑๘.๓.๑ ผลส้มสดส่งออกทางอากาศต้องบรรจุในบรรจุภัณฑ์ตามข้อกำหนดข้อใดข้อหนึ่งดังต่อไปนี้(๑) ต้องบรรจุในบรรจุภัณฑ์ซึ่งไม่มีรูเปิด หรือ(๒) ต้องบรรจุในถุงตาข่ายแล้วจึงบรรจุในบรรจุภัณฑ์ขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร หรือ(๓)ต้องบรรจุในบรรจุภัณฑ์เมื่อปิดสนิทแล้วต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร หรือ(๔) ต้องบรรจุในบรรจุภัณฑ์ที่มัดรวมกันหรือมัดรวมกันแล้ววางบนแท่นวางต้องห่อหุ้มบรรจุภัณฑ์ทั้งหมดด้วยตาข่ายหรือพลาสติกถ้าใช้ตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๘.๓.๒ผลส้มสดส่งออกทางน้ำจะได้รับการยกเว้นไม่ต้องบรรจุในบรรจุภัณฑ์ตามข้อกำหนดข้อ๑๘.๓.๑ ถ้าขนถ่ายผลไม้เข้าตู้ขนส่งสินค้าและปิดผนึกตู้เมื่อตู้ขนส่งสินค้าอยู่ภายในบริเวณเขตพื้นที่ปลอดแมลงวันผลไม้๑๘.๔ การกำจัดศัตรูพืชด้วยความเย็นผลส้มสดซึ่งผ่านการกำจัดศัตรูพืชด้วยความเย็นต้องบรรจุในบรรจุภัณฑ์ตามข้อกำหนดดังต่อไปนี้๑๘.๔.๑ผลส้มสดซึ่งผ่านการกำจัดศัตรูด้วยความเย็นก่อนส่งออกและส่งออกทางอากาศหรือทางน้ำต้องบรรจุในบรรจุภัณฑ์ตามข้อกำหนดข้อใดข้อหนึ่งตามข้อ๑๘.๓.๑๑๘.๔.๒ผลส้มสดซึ่งผ่านการกำจัดศัตรูพืชด้วยความเย็นระหว่างขนส่งในตู้ขนส่งสินค้าจะได้รับการยกเว้นไม่ต้องบรรจุในบรรจุภัณฑ์ตามข้อกำหนดข้อ ๑๘.๓.๑๑๘.๕ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่- ประเทศแหล่งกำเนิด (เช่น ผลิตผลของออสเตรเลีย ผลผลิตของออสเตรเลียเป็นต้น)- ชื่อบริษัทส่งออก- ชื่อผลไม้ (ชื่อสามัญ)- หมายเลขทะเบียนโรงคัดบรรจุผลไม้หรือสถานที่จัดการผลไม้ส่งออก- หมายเลขทะเบียนสวน๑๘.๖ในกรณีส่งออกผลส้มสดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้EXPORT TO THAILANDปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ตาม ในกรณีส่งออกโดยบรรจุในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TO THAILAND ปรากฏอย่างชัดเจนบนแต่ละด้านได้๑๘.๗ผลส้มสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดตามมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๙ การตรวจส่งออกNPPO ต้องมั่นใจว่าได้ดำเนินการตามข้อกำหนดต่าง ๆของกรมวิชาการเกษตร ครบสมบูรณ์แล้วก่อนให้การรับรองผลส้มสดส่งออกไปราชอาณาจักรไทยดังต่อไปนี้๑๙.๑ ได้ดำเนินการสุ่มตรวจผลส้มสดตามกระบวนการที่เหมาะสมอย่างเป็นทางการและพบว่าปราศจากศัตรูพืชกักกันตามเอกสารหมายเลข๑ ท้ายประกาศนี้๑๙.๒ ผลส้มสดได้ผ่านมาตรการจัดการศัตรูพืชกักกันดังต่อไปนี้๑๙.๒.๑ผลส้มสดซึ่งมาจากนอกพื้นที่ปลอดแมลงวันผลไม้ของรัฐนิวเซาท์เวลส์ ควีนส์แลนด์เซาท์ออสเตรเลีย วิกตอเรีย และเวสเทิร์นออสเตรเลีย หรือมาจากพื้นที่ปลอดแมลงวันผลไม้ซึ่งเกิดการระบาดของแมลงวันผลไม้ต้องผ่านการกำจัดศัตรูพืชด้วยความเย็นตามข้อกำหนดข้อ๑๔ เพื่อกำจัดแมลงวันผลไม้๑๙.๒.๒ ผลส้มสดจากแหล่งปลูกที่ได้รับอนุญาตยกเว้น รัฐควีนส์แลนด์ ได้ผ่านการจัดการแมลง Pantomorus cervinus ด้วยวิธีการใดวิธีการหนึ่ง ดังต่อไปนี้(๑) ได้ผ่านการรมด้วยเมทิลโบรไมด์ที่อัตรากำหนดตามข้อ ๑๕.๑ หรือ(๒) ได้ปฏิบัติตามโครงการควบคุมแมลง Pantomorus cervinus ในสวนตามข้อ ๑๕.๒ข้อ ๒๐ การรับรองสุขอนามัยพืช๒๐.๑ ต้องมีใบรับรองสุขอนามัยพืชซึ่งออกให้โดย NPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of citrus fruit has been produced and prepared for export accordance with the conditions for import of citrus fruit from Australia to Thailand.๒๐.๒ พื้นที่ปลอดแมลงวันผลไม้ถ้าผลส้มสดมาจากพื้นที่ปลอดแมลงวันผลไม้ต้องระบุข้อความเพิ่มเติมดังต่อไปนี้The consignment of citrus fruit has been produced ( name of defined area ) which is a pest free area for fruit flies.๒๐.๓ การกำจัดศัตรูพืชด้วยความเย็น๒๐.๓.๑ ถ้าผลส้มสดได้รับการกำจัดศัตรูพืชด้วยความเย็นก่อนส่งออกต้องระบุรายละเอียดของโรงงานกำจัดศัตรูพืชด้วยความเย็นอุณหภูมิ และระยะเวลาที่ใช้ (จำนวนวันที่ต่อเนื่องกัน)ในใบรับรองสุขอนามัยพืชบนส่วนที่เหมาะสม๒๐.๓.๒ถ้าผลส้มสดได้รับการกำจัดศัตรูพืชด้วยความเย็นระหว่างขนส่งต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข๕ ท้ายประกาศนี้แนบมาพร้อมกับใบรับรองสุขอนามัยพืช๒๐.๔ การรมด้วยสารเมทิลโบรไมด์ถ้าผลส้มสดได้รับการรมด้วยสารเมทิลโบรไมด์ต้องระบุรายละเอียดการรมเมทิลโบรไมด์ลงบนใบรับรองสุขอนามัยพืชในส่วนที่เหมาะสมและต้องมีต้นฉบับใบรับรองการรมเมทิลโบรไมด์แนบมาพร้อมกับใบรับรองสุขอนามัยพืช๒๐.๕ โครงการควบคุมแมลงภายในสวน๒๐.๕.๑ ถ้าผลส้มสดอยู่ภายใต้โครงการควบคุมแมลง Pantomorus cervinus ภายในสวนต้องระบุข้อความเพิ่มเติมดังต่อไปนี้The consignment of citrus fruit has been subjected to - field control programs for Pantomorus cervinus๒๐.๕.๒ต้องระบุหมายเลขทะเบียนสวนหรือแปลงปลูกย่อยในใบรับรองสุขอนามัยพืชบนส่วนที่เหมาะสม๒๐.๖ ต้องระบุชื่อสามัญและชื่อวิทยาศาสตร์ของผลส้มสดหมายเลขตู้ขนส่งสินค้าและหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ ๒๑ การตรวจนำเข้า๒๑.๑ เมื่อผลส้มสดมาถึงด่านนำเข้าในราชอาณาจักรไทยการตรวจนำเข้าจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๒๑.๒พนักงานเจ้าหน้าที่จะสุ่มตัวอย่างผลส้มสดและตรวจสอบเพื่อยื่นยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๒๑.๓ ถ้ามีผลส้มสดจำนวนน้อยกว่า ๑,๐๐๐ ผลต้องสุ่มตรวจจำนวน ๔๕๐ ผล หรือสุ่มตรวจทั้งหมด ถ้ามีจำนวนเท่ากับหรือมากกว่า ๑,๐๐๐ ผล ต้องสุ่มตรวจจำนวน ๖๐๐ ผล๒๑.๓.๑กระบวนการสุ่มตรวจสินค้าซึ่งประกอบด้วยผลส้มสดสองชนิดหรือมากกว่าสองชนิดจากสวนหรือแปลงปลูกย่อยหนึ่งพนักงานเจ้าหน้าที่จะแยกสุ่มตัวอย่างผลส้มสดแต่ละชนิดโดยจำนวนตัวอย่างที่สุ่มให้เป็นไปตามข้อ ๒๑.๓ถ้าตรวจพบผลส้มสดชนิดหนึ่งชนิดใดไม่เป็นไปตามข้อกำหนดในกรณีนี้ให้ถือว่าสินค้าทั้งหมดไม่เป็นไปตามเงื่อนไขการนำเข้ากรมวิชาการเกษตรจะแจ้งให้ NPPO ทราบหมายเลขทะเบียนสวนหรือแปลงปลูกย่อยซึ่งตรวจพบว่าไม่เป็นไปตามเงื่อนไขการนำเข้า๒๑.๓.๒กระบวนการสุ่มตรวจสินค้าซึ่งประกอบด้วยผลส้มสดจากสองสวนหรือแปลงปลูกย่อยหรือมากกว่าสองสวนหรือแปลงปลูกย่อยพนักงานเจ้าหน้าที่จะแยกสุ่มตัวอย่างผลส้มสดจากแต่ละสวนหรือแปลงปลูกย่อยโดยจำนวนตัวอย่างที่สุ่มให้เป็นไปตามข้อ๒๑.๓ ถ้าตรวจพบผลส้มสดจากสวนหรือแปลงปลูกย่อยใดไม่เป็นไปตามข้อกำหนดในกรณีนี้ให้ถือว่าสินค้าทั้งหมดไม่เป็นไปตามเงื่อนไขการนำเข้ากรมวิชาการเกษตรจะแจ้งให้NPPOทราบเฉพาะหมายเลขทะเบียนสวนหรือแปลงปลูกย่อยซึ่งตรวจพบว่าไม่เป็นไปตามเงื่อนไขการนำเข้า๒๑.๔ ในกรณีตรวจพบศัตรูพืชกักกันของราชอาณาจักรไทยตามเอกสารหมายเลข ๑ท้ายประกาศนี้ระหว่างการสุ่มตรวจผลส้มสด ต้องดำเนินการตามมาตรการ ดังต่อไปนี้๒๑.๔.๑ แมลงวันผลไม้(๑) ถ้าตรวจพบแมลงวันผลไม้ที่มีชีวิตต้องส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรจะแจ้งผลการตรวจให้NPPO ทราบและระงับการนำเข้าโดยทันที(๒) NPPOต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๒๑.๔.๒ แมลง Pantomorus cervinus(๑) ถ้าตรวจพบแมลง Pantomorus cervinusที่มีชีวิตต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย(๒) กรมวิชาการเกษตรจะแจ้งผลการตรวจให้ NPPO ทราบโดยทันทีหลังจากนั้น NPPO ต้องระงับการให้การรับรองผลส้มสดจากสวนหรือแปลงปลูกย่อยที่พบแมลงPantomorus cervinusเพื่อส่งออกไปยังราชอาณาจักรไทยตลอดฤดูกาลส่งออกนั้น(๓) ผลส้มสดจากสวนหรือแปลงปลูกย่อยที่ตรวจพบแมลง Pantomorus cervinus ซึ่งอยู่ระหว่างขนส่งจะไม่ได้รับอนุญาตให้นำเข้าราชอาณาจักรไทย๒๑.๔.๓ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้และแมลง Pantomorus cervinus ต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)ส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่าย๒๑.๕ ในกรณีตรวจพบสิ่งมีชีวิตชนิดอื่นที่ไม่มีรายชื่อตามเอกสารหมายเลข๑ ท้ายประกาศนี้ ที่มีศักยภาพเป็นศัตรูพืชกักกันของราชอาณาจักรไทยต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)ส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๒๑.๖ถ้าการนำเข้าผลส้มสดจากสวนหรือแปลงปลูกย่อยจากที่หนึ่งไม่เป็นไปตามเงื่อนไขการนำเข้าสามครั้งNPPO ต้องไม่ให้การรับรองผลส้มสดจากสวนหรือแปลงปลูกย่อยนั้นเพื่อส่งออกไปราชอาณาจักรไทยตลอดฤดูกาลส่งออกนั้น๒๑.๗กรมวิชาการเกษตรมีสิทธิสั่งให้ส่งผลส้มสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีหนึ่งกรณีใดดังต่อไปนี้เกิดขึ้น๒๑.๗.๑ การกำจัดศัตรูพืชด้วยความเย็นไม่สมบูรณ์๒๑.๗.๒ ประตูตู้ขนส่งสินค้าปิดไม่สนิท๒๑.๗.๓ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๒๑.๗.๔หมายเลขทะเบียนสวนหรือแปลงปลูกย่อยบนบรรจุภัณฑ์ไม่ตรงตามที่ระบุไว้ในใบรับรองสุขอนามัยพืช๒๑.๗.๕ เสียบแท่งวัดอุณหภูมิผลไม้เลยออกนอกผลหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๒๑.๗.๖ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๒๒ การประเมินกระบวนการส่งออก๒๒.๑ การส่งออกผลส้มสดจากแหล่งปลูกตามข้อ ๙ ในเครือรัฐออสเตรเลียไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมด๒๒.๒ ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่ามีความจำเป็นอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในเครือรัฐออสเตรเลียก่อนจะตัดสินใจอนุญาตให้นำเข้าได้อีกต่อไปโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๒๒ กันยายน พ.ศ. ๒๕๕๘อนันต์สุวรรณรัตน์อธิบดีกรมวิชาการเกษตร[เอกสารแนบท้าย]๑. เอกสารหมายเลข ๑รายชื่อศัตรูพืชกักกันของผลพลับสดจากเครือรัฐออสเตรเลียแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มสดจากเครือรัฐออสเตรเลียพ.ศ. ๒๕๕๘๒. เอกสารหมายเลข ๒ พื้นที่ปลอดแมลงวันผลไม้ในเครือรัฐออสเตรเลีย แนบท้ายประกาศกรมวิชาการเกษตรเรื่อง เงื่อนไขการนำเข้าผลส้มสดจากเครือรัฐออสเตรเลีย พ.ศ. ๒๕๕๘๓. เอกสารหมายเลข ๓ ข้อกำหนดสำหรับการกำจัดศัตรูพืชด้วยความเย็นก่อนส่งออกแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มสดจากเครือรัฐออสเตรเลียพ.ศ. ๒๕๕๘๔. เอกสารหมายเลข ๔ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มสดจากเครือรัฐออสเตรเลียพ.ศ. ๒๕๕๘๕. เอกสารหมายเลข ๕ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่อง เงื่อนไขการนำเข้าผลส้มสดจากเครือรัฐออสเตรเลียพ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๒๒ ตุลาคม ๒๕๕๘วริญา/ตรวจ๒๒ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๐ ง/หน้า ๓๑/๒๐ ตุลาคม ๒๕๕๘